αγαθα τυχα. αρχοντος καλλιστρατου του καλλιστρατου το δευτερον μηνος θεοξενιου βουλευοντων θεοκλεους του θεοκλεους και δαμωνος του πολεμαρχου απεδοντο διονυσιος διονυσιου και μελιτινη τιμως τω απολλωνι τω πυθιω επ ελευθερια τον ιδιον θρεπτον αλεξανδρον τιμας αργυριου μναν πεντε και ταν τειμαν απεχομεν πασαν καθως επιστευσεν αλεξανδρος τω θεω ταν ωναν εφ ωτε ελευθερον ειμεν αλεξανδρον και ανεφαπτον απο παντων τον παντα χρονον μηδενι μηδεν προσηκοντα κατα μηδενα τροπον. ει δε τις εφαπτοιτο αλεξανδρου επι καταδουλισμω βεβαιον παρεχοντω τω θεω ταν ωναν ο τε αποδομενος και ο βεβαιωτηρ. ομοιως δε και ο παρατυχων κυριος εστω συλεων αλεξανδρον ελευθερον αζαμιος ων και ανυποδικος πασας δικας και ζαμιας. παραμεινατω δε αλεξανδρος διονυσιω και μελιτινη τον τας ζωας χρονον ποιων παν το επιτασσομενον. ει δε μη ποιεοι εξουσιαν εχετω διονυσιος και μελιτινη επιτιμεοντες τροπω ω κα θελωντι. ει δε τι των ανθρωπινων γενηται περι τον ετερον και μη θελη παραμειναι αλεξανδρος αποτεισατω διναρια τριακοσια. καθεστακα δε και βεβαιωτηρα κατα τους νομους τας πολιος ε[πι]νικον νικοστρατου. τιθεμεθα ταν ωναν ---------.
Phokis — Delphi — 47-66 AD
 47-66 AD